גיורא חמיצר

גיורא חמיצר (נולד ב-4 באוקטובר 1971) הוא יוצר טלוויזיה ותסריטאי ישראלי. גיורא חמיצר, בנו של החידונאי והסופר דן חמיצר, נולד בתל אביב בשנת 1971. למד במגמת מוזיקה בתיכון אלון רמת השרון, ובצבא שירת ככתב ועורך במחלקת התרבות בגלי צה"ל. מיד עם שחרורו מצה"ל הצטרף לערוץ הילדים. בשנים 1994–2004 שהה בחו"ל, בעיקר בניו יורק. במהלך התקופה השלים את לימודיו האקדמיים והקים וניהל חברות סטארט אפ בתחום הניו מדיה. החל משנת 2005, חמיצר כותב תסריטים לטלוויזיה. חמיצר אב לשניים, מתגורר בתל אביב. גיורא חמיצר הצטרף לערוץ הילדים בשנת 1993, תחילה יצר את הפורמט של תוכנית הטלוויזיה המצליחה "ששטוס" אשר שודרה עד שנת 2014. הוא יצר עוד פורמטים לשעשועונים, לדוגמה; "מסע קיץ", "מאסטר/לוגי" ואחרים. בשנת 2005, החל לכתוב דרמות לילדים, והראשונה שבהן, "השמיניה", עלתה לשידור בערוץ הילדים ב-HOT בשנה זו. הסדרה שודרה במהלך שלוש עונות, אשר שלושתם היו להיט בקרב קהל הצופים. היה תסריטאי ראשי בשלושת העונות, ובשנים 2013–2014, כאשר הסדרה חודשה לסדרת המשך "השמינייה - הדור הבא" בעלת 2 עונות, כתב את חלקן. עד היום רבים האנשים וערוצי הטלוויזיה שאומרים שאין סדרת המשך, אלא 5 עונות לסדרה המקורית, למרות שחמיצר בעצמו אמר אחרת. לאחר שלוש העונות של הסדרה, החל בכתיבת הסדרה השנייה שלו, "האי", אשר שודרה גם היא בערוץ הילדים ב-HOT, ולה 3 עונות, בשתיים מהן חמיצר שימש תסריטאי ראשי. חמיצר נודע כמי שמתעקש על ליהוק שחקנים לא מוכרים לסדרות שלו. בין הכוכבים שהתגלו לראשונה בסדרותיו ניתן למנות את עוז זהבי, יון תומרקין, עדי הימלבלוי, מיכאל אלוני, ידידיה ויטל, יעל גרובגלס, תובל שפיר, גאיה שליטא-כץ, דר זוזובסקי, שיר מורנו, דון לני-גבאי, דניאל מורשת, אביגיל הררי, עמית יגור, ליהי קורונובסקי, ליאנה עיון ורבים אחרים. בשנת 2007, חמציר כתב את הסיטקום לנוער "הידוענים". חמיצר גיוון את פעילותו, יצר והנחה את השעשועון למבוגרים "השעון" בערוץ 2, ויצר עם איל קיציס וטל פרידמן את הסדרה הקומית "מעצר בית". בנוסף, יצר את הסיטקום לנוער "השועלים". חמיצר שימש כחלק מצוות היוצרים וכיועץ עלילתי בעונה הראשונה של הסדרה "גאליס" של HOT, בנוסף, הוא שימש כיועץ קריאטיבי למשימות בעונה הרביעית של "האח הגדול". בסוף 2012 הושקה סדרת הנוער השלישית שיצר וכתב, "החממה", הפעם בערוץ ניקלודיאון ב-Yes. הסדרה שודרה במשך 3 עונות עד 28 בפברואר 2016. בנובמבר 2014 עלתה לשידור סדרת הנוער הרביעית שיצר וכתב, "שכונה", הפעם עבור ערוץ ניקלודיאון ב-HOT. גם היא צברה קהל מעריצים גדול מאוד. זו הייתה הסדרה הראשונה שבה גיורא חמיצר הכניס דמות גאה, לאחר שניסה כך ב'חממה' עם שיר מורנו ללא הצלחה, בנוסף, זו הדמות הלסבית הראשונה בסדרה לילדים ונוער. בפברואר 2015 שיתף פעולה עם טל מוסרי ביצירת פורמט התוכנית "צ'מפיונסניק", אשר שודרה גם היא בערוץ ניקלודיאון. לצד סדרות הילדים שיצר, כתב ספרים נלווים של "השמיניה", "האי", "החממה" ו"שכונה", יחד עם העיתונאית עטרה אופק והסופרת דניאלה שפיגלמן. בפברואר 2016 נמכרה הסדרה שלו "החממה" לאתר הסטרימינג האמריקאי "נטפליקס" וצולמה מחדש באנגלית עם שחקנים אמריקאים וישראלים, באולפני ישראל. הגרסה האמריקאית, "Greenhouse Academy", עלתה בספטמבר 2017 ב-190 מדינות בעולם וזכתה להצלחה בינלאומית. באוקטובר 2019 הסדרה חודשה לעונה שלישית (ומתלווה לה גם עונה רביעית, שעלתה לאוויר בעיצומו של משבר הקורונה, במרץ 2020). באפריל 2019 יצא ספרו המקורי הראשון, "רוני ותום: החקירה הראשונה". לסדרה יצאו ארבעה ספרים. לקראת סוף מרץ 2022 פרסם כי יוציא סדרה על רוני ותום בת 2 עונות ו-18 פרקים בכל אחת בשיתוף עם TeenNick וyes. בתחילת 2020 השיק סדרת הרצאות מקורית למבוגרים בשם "סיפור טוב". בתחילת אותה שנה השיק סדרת סיפורים בהמשכים של עלילות החממה נגד הקורונה. הסיפורים פורסמו באתר הארץ והועלו מדי יום ליוטיוב. במרץ 2021 עלתה סדרת הנוער "סקיי", אותה כתב ביחד עם נועה פניני, ב"הוט" וב"יס". בדצמבר 2022 עלתה העונה השנייה, וחמיצר הכריז כי לא תהיה עונה שלישית. בפברואר 2023 הסדרה "רוני ותום" עלתה לאוויר, מבוססת על שלושת הספרים שיצאו אז. 2 העונות הראשונות יצאו בפברואר ובמרץ 2023. לאחר שיצאו עוד שלושה ספרים (4 עד 6) לחנויות הספרים, בתחילת 2024 יצאו עונות 4-3, ובתחילת 2025 צפויים לצאת עונות 6-5. הסדרה מאוד הצליחה, במשחקם של דילן דרור בתור רוני ואמילי מדואל בתור תום. במאי 2023 חמיצר פתח עמוד טיקטוק הקשור לסדרתיו השונות. בעמוד הוא פרסם שתצא עונת איחוד לשמיניה, בעלת פרקים קצרים עם קאסט יותר מוכר לטיקטוק של דור היום-יומי, שכל העונה תעלה לטיקטוק במקום לטלוויזיה. חמיצר זכה בקטגוריית "התסריט הטוב ביותר לסדרת ילדים" בפרס האקדמיה הישראלית לטלוויזיה בספטמבר 2006. בנוסף, במהלך השנים זכו סדרותיו בפרס האקדמיה הישראלית לטלוויזיה בקטגוריות נוספות. בין זכיות אלו: "השמיניה" - סדרת הילדים ונוער הטובה ביותר (2006–2007) "האי" - סדרת הילדים ונוער הטובה ביותר (2008) "החממה" - סדרת הילדים ונוער הטובה ביותר (2013, 2014 ו-2015) פרס מטעם מגזין "ראש אחד": "שכונה" - סדרת השנה הישראלית הטובה ביותר (2014) פרס מטעם גולשי אתר "פרוגי": "שכונה" - סדרת ילדים והנוער הטובה ביותר (2017) ערכים על תוכניות טלוויזיה שנוצרו על ידי גיורא חמיצר מדיה וקבצים בנושא גיורא חמיצר בוויקישיתוף גיורא חמיצר, במיזם "אישים" לתיעוד היצירה הישראלית גיורא חמיצר, במסד הנתונים הקולנועיים IMDb (באנגלית) גיורא חמיצר, באתר "אידיבי", מאגר הידע העברי לקולנוע ישראלי ועולמי גיורא חמיצר, דף שער בספרייה הלאומית מידע על גיורא חמיצר בקטלוג הספרייה הלאומית יעל ולצר, אי המטמון, באתר הארץ, 2 בנובמבר 2007 תמר וילרפורט, מחוץ לקופסה: ריאיון עם התסריטאי גיורא חמיצר, באתר כלכליסט, 1 ביולי 2008 ורד לי, גיורא חמיצר, יוצר ומנחה תוכניות טלוויזיה, מחבר ספרי נוער, תל אביב, באתר הארץ, 20 באוגוסט 2008 רן בוקר, "בנים אוהבים את המתח, בנות את היחסים", באתר ynet, 28 בדצמבר 2014 רום אטיק, הברית שגיורא חמיצר כרת עם הילדים הביאה לו את הצלחתו הטלוויזיונית, באתר הארץ, 14 באפריל 2016 ניר וולף, חידת חמיצר, באתר ישראל היום, 18 באפריל 2019 אילנה שטוטלנד, ‏גיורא חמיצר: "המטרה שלי היא יותר מליצור נשיקה בין שתי בחורות בסדרת נוער", באתר מעריב אונליין, 4 באוגוסט 2019 רחלי מלק בודה, ‏גיורא חמיצר פיצח את מוחם של בני הנוער בישראל, בעיתון מקור ראשון, 16 באוקטובר 2019 דורית שילה, שיחה עם גיורא חמיצר, באתר "הַמּוּסָךְ - מוסף לספרות" של הספרייה הלאומית, ספטמבר 2019 מור חנני: סודות מחדר הכתיבה של גיורא חמיצר, באתר שימו לב, דצמבר 2019 חגית גינזבורג, גיורא חמיצר: "אם הסדרות שלי היו כל כך משפיעות, היינו עם 80 מנדטים בשמאל", באתר הארץ, 22 ביוני 2023